Il-Kunsill żied mal-lista tagħha ta' dawk soġġetti għal iffriżar tal-assi u restrizzjonijiet fuq l-ivvjaġġar. Dan l-elenkar huwa b'żieda ma dawk imfassla min-Nazzjonijiet Uniti, u jikkomplementaw u jirrinfurzaw ir-reġim ta' sanzjonijiet tan-NU. Is-sanzjonijiet ġew adottati bħala mod kif tinżamm il-pressjoni fuq ir-Repubblika Demokratika tal-Poplu tal-Korea (RDPK) fid-dawl tal-iżvilupp kontinwu u aċċellerat tagħha ta' programmi nukleari u ballistiċi bi ksur sfaċċat ta' riżoluzzjonijiet preċedenti tal-Kunsill tas-Sigurtà tan-NU. Is-17-il persuna ġew identifikati minħabba l-involviment tagħhom f' attivitajiet ta' kummerċ illegali u attivitajiet immirati biex jiffaċilitaw l-evażjoni ta' sanzjonijiet imposti min-NU, inkluż minn barra l-pajjiż. Id-deċiżjoni twassal l-għadd totali ta' persuni u entitajiet deżinjati b'mod awtonomu mill-UE taħt miżuri restrittivi kontra r-RDPK għal 58 persuna u 10 entitajiet. Barra minn hekk, 79 persuna u 54 entità huma elenkati min-NU. Lista tal-persuni miżjuda Dikjarazzjoni mir-Rappreżentant Għoli dwar taħditiet ta' livell għoli bejn ir-Repubblika tal-Korea u r-RDPK, 9 ta' Jannar 2018 Miżuri restrittivi tal-UE kontra l-Korea ta' Fuq Relazzjonijiet UE-Repubblika Demokratika tal-Poplu tal-Korea (RDPK), skeda informattiva Ara l-paġna tal-laqgħa